DS «Aktiv» (1909)

DS «Aktiv» var et lasteskip bygget av Stavanger Støberi & Dok som byggenummer 60. Skipet ble overlevert til skipsreder A. Chr. Hein & Søn i Arendal i 1909. Skipet ble videresolgt til Severnoje Gosudarstvennoe Morskoe Parokhodstvo (SGMP) i 1918 til det som da var blitt til Sovjetunionen. Hun ble omdøpt til «Revoljucija» (russisk for Revolusjon) og fikk hjemmehavn i Arkhangelsk.

Etterhistorie
Under andre verdenskrig gikk «Revoljucija» i konvoitrafikk. Sammen med lasteskipet «Kama», forlot «Revoljucija» Kola bay som en del av konvoien KB-35. De ble eskortert av  minesveiperen  (T884) No 34 og patruljeskipet SKR-20. Ved Litskieøyene fikk skipet motorvansker og måtte stoppe. «Kama» fortsatte sammen med patruljeskipet mot Arkhangelsk, mens minesveiperen ble igjen for å se etter «Revoljucija». 3. desember 1944 oppdaget den tyske ubåten U-1163 de to skipene. Klokken 01:00 skjøt U-1163 den første torpedoen mot det han trodde var to patruljeskip, men bommet.  Fire minutter senere skjøt de neste torpedo. Denne traff «Revoljucija» som sank på 20 sekunder. Hele mannskapet på 23 omkom.

Eksterne lenker
 Stavanger Støberi & Dok 
 Uboat.net – Revoljucija

Norske dampskip
Skip fra 1909
1909 i Norge
1918 i Russland
Skip sluttseilt 1944
Skip bygget ved Stavanger Støberi & Dok
Artikler i sjøfart-prosjektet